
[bookmark: TextBodyBegin]Parlamentul European,
–	având în vedere propunerea Comisiei prezentată Parlamentului European și Consiliului (COM(2024)0275 – C10‑0101/2024),
–	având în vedere Regulamentul (UE) 2021/691 al Parlamentului European și al Consiliului din 28 aprilie 2021 privind Fondul european de ajustare la globalizare pentru lucrătorii disponibilizați (FEG) și de abrogare a Regulamentului (UE) nr. 1309/2013[footnoteRef:1] („Regulamentul privind FEG”), [1:  	JO L 153, 3.5.2021, p. 48, ELI: http://data.europa.eu/eli/reg/2021/691/oj.] 

–	având în vedere Regulamentul (UE, Euratom) 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021-2027[footnoteRef:2], astfel cum a fost modificat de Regulamentul (UE, Euratom) 2024/765[footnoteRef:3], în special articolul 8, [2:  	JO L 433 I, 22.12.2020, p. 11, ELI: http://data.europa.eu/eli/reg/2020/2093/oj.]  [3:  	Regulamentul (UE, Euratom) 2024/765 al Consiliului din 29 februarie 2024 de modificare a Regulamentului (UE, Euratom) 2020/2093 de stabilire a cadrului financiar multianual pentru perioada 2021-2027 (JO L, 2024/765, 29.2.2024, ELI: http://data.europa.eu/eli/reg/2024/765/oj).] 

–	având în vedere Acordul interinstituțional din 16 decembrie 2020 dintre Parlamentul European, Consiliul Uniunii Europene și Comisia Europeană privind disciplina bugetară, cooperarea în chestiuni bugetare și buna gestiune financiară, precum și privind noile resurse proprii, inclusiv o foaie de parcurs în vederea introducerii de noi resurse proprii[footnoteRef:4], în special punctul 9, [4:  	JO L 433 I, 22.12.2020, p. 28, ELI: http://data.europa.eu/eli/agree_interinstit/2020/1222/oj.] 

–	având în vedere scrisoarea Comisiei pentru ocuparea forței de muncă și afaceri sociale,
–	având în vedere raportul Comisiei pentru bugete (A10-0009/2024),
A.	întrucât Uniunea a instituit instrumente legislative și bugetare pentru a oferi un sprijin suplimentar lucrătorilor afectați de consecințele schimbărilor structurale majore intervenite în practicile comerciale mondiale sau ale crizei economice și financiare mondiale și pentru a le acorda asistență în procesul de reintegrare pe piața muncii; întrucât această asistență se traduce printr-un sprijin financiar acordat lucrătorilor și întreprinderilor pentru care aceștia au lucrat;
B.	întrucât Belgia a depus cererea EGF/2024/001 BE/Match-Smatch pentru o contribuție financiară din partea Fondului european de ajustare la globalizare (FEG), ca urmare a unui număr total de 513 disponibilizări[footnoteRef:5] în sectorul economic încadrat la diviziunea 47 din NACE Rev. 2 (Comerț cu amănuntul, cu excepția autovehiculelor și motocicletelor) în provinciile Hainaut (BE32), Liège (BE33) și Namur (BE35), 444 de disponibilizări din totalul menționat fiind înregistrate în perioada de referință pentru cerere, cuprinsă între 11 decembrie 2023 și 11 aprilie 2024, iar 69 de disponibilizări fiind înregistrate înainte sau după perioada de referință; [5:  	În sensul articolului 3 din Regulamentul privind FEG.] 

C.	întrucât cererea se referă la disponibilizarea a 444 de lucrători, care a survenit în perioada de referință pentru cerere, lucrătorii respectivi desfășurându-și activitatea în cadrul întreprinderii Match-Smatch; 
D.	întrucât cererea se referă, de asemenea, la disponibilizarea a 69 de lucrători a căror activitate a încetat înainte sau după perioada de referință de patru luni, putându-se stabili o legătură de cauzalitate clară cu evenimentul care a declanșat încetarea activității lucrătorilor disponibilizați în cursul perioadei de referință, astfel cum se prevede la articolul 6 al doilea paragraf din Regulamentul privind FEG; 
E.	întrucât cererea se bazează pe criteriile de intervenție prevăzute la articolul 4 alineatul (2) litera (a) din Regulamentul privind FEG, care prevede încetarea activității a cel puțin 200 de lucrători disponibilizați într-o perioadă de referință de patru luni într-o întreprindere dintr-un stat membru, inclusiv lucrători disponibilizați de furnizori și producători din aval și/sau persoane care desfășoară o activitate independentă și care și-au încetat activitatea; 
F.	întrucât sectorul belgian al comerțului cu amănuntul de alimente a înregistrat o scădere semnificativă a volumelor vândute în 2023, din cauza crizei energetice și inflaționiste, precum și a ponderii crescute a achizițiilor transfrontaliere și a comerțului electronic; 
G.	întrucât Match-Smatch s-a confruntat cu o situație economică dificilă timp de mai mulți ani și, în cele din urmă, a raportat o pierdere a valorii operaționale brute de 36,5 milioane EUR în 20222a și, pentru a preveni acumularea de pierderi suplimentare, Match-Smatch a acceptat oferta Grupului Colruyt de a prelua 57 dintre cele 84 de magazine în septembrie 2023, preluând totodată personalul aferent (1 069 de persoane); întrucât alte opt magazine au fost preluate de Carrefour, Delhaize, Intermarché și Delfood;
H.	întrucât, prin urmare, un număr total de 513 angajați au făcut obiectul unei proceduri de disponibilizare colectivă; din numărul total de lucrători disponibilizați, 339 erau angajați ai celor 19 magazine pentru care nu a putut fi găsit niciun cumpărător, iar 174 erau angajați ai sediului central Match-Smatch; 
I.	întrucât cerințele prevăzute de legislația națională și de legislația Uniunii în ceea ce privește concedierile colective au fost respectate;
J.	întrucât criza economică provocată de pandemia de COVID-19 a accelerat cererea de lucrători mai calificați pe piața belgiană a forței de muncă, îngreunând reintegrarea foștilor lucrători de la Match-Smatch pe piața muncii;
K.	întrucât contribuțiile financiare din FEG ar trebui să fie direcționate în primul rând spre măsuri de politică active în domeniul pieței forței de muncă și spre servicii personalizate care vizează reintegrarea rapidă a beneficiarilor în locuri de muncă decente și sustenabile în sectorul lor inițial de activitate sau în afara acestuia, pregătindu-i în același timp pentru o economie europeană mai verde și mai digitală;
L.	întrucât revizuirea cadrului anual multianual (CFM) reduce cuantumul anual maxim al FEG de la 186 de milioane EUR la 30 de milioane EUR (la prețurile din 2018), în conformitate cu articolul 8 din Regulamentul (UE, Euratom) 2020/2093 al Consiliului, astfel cum a fost modificat prin Regulamentul (UE, Euratom) 2024/765; întrucât Comisia ar trebui să monitorizeze îndeaproape punerea în aplicare a FEG și toate instituțiile ar trebui să adopte toate măsurile necesare pentru a se asigura că, în pofida acestor reduceri, lucrătorii disponibilizați se pot baza pe solidaritatea Uniunii prin intermediul FEG,
1.	este de acord cu Comisia că sunt îndeplinite condițiile prevăzute la articolul 4 alineatul (2) litera (a) din Regulamentul privind FEG și că Belgia are dreptul la o contribuție financiară în valoare de 2 661 564 EUR în temeiul regulamentului respectiv, ceea ce reprezintă 85 % din costurile totale de 3 131 252 EUR, sumă care corespunde cheltuielilor pentru servicii personalizate în valoare de 3 009 752 EUR și cheltuielilor pentru activitățile de pregătire, gestionare, informare și publicitate, control și raportare în valoare de 121 500 EUR;
2.	observă că autoritățile belgiene au depus cererea la 3 iunie 2024 și că, pe baza informațiilor suplimentare furnizate de Belgia, Comisia și-a finalizat evaluarea la 16 septembrie 2024, aducând la cunoștința Parlamentului această evaluare la aceeași dată; 
3.	constată că cererea vizează un total de 513 lucrători disponibilizați, care au fost angajați ai întreprinderii Match-Smatch și a căror activitate a încetat; constată, de asemenea, că numărul total de beneficiari vizați care se preconizează că vor participa la măsuri este de 365 de lucrători disponibilizați; 
4. 	ia act de faptul că Belgia a solicitat cofinanțare din partea FEG numai pentru a-i sprijini pe foștii lucrători ai întreprinderii Match-Smatch care locuiesc în Valonia, având în vedere situația de pe piața regională a muncii (rata șomajului din 2023 de 8,2 %) și deoarece peste 70 % din concedieri sunt concentrate în Valonia;
5. 	ia act de faptul că aproximativ jumătate dintre lucrătorii disponibilizați de la Match-Smatch (46 %) au vârsta de cincizeci de ani sau mai mult, o grupă de vârstă care se confruntă cu mai multe obstacole în calea integrării pe piața muncii și că, în ultimul trimestru al anului 2023, a existat o diferență de 18,3 puncte procentuale între rata de ocupare a forței de muncă pentru grupa de vârstă 20-54 de ani (76,8 %) și rata de ocupare a forței de muncă pentru grupa de vârstă de peste 55 de ani (58,5 %) la nivel național[footnoteRef:6]; insistă asupra faptului că recalificarea și perfecționarea lucrătorilor în funcție de nevoile de pe piața muncii în materie de locuri de muncă calificate vor reprezenta, prin urmare, o provocare, mai ales având în vedere numărul mare de persoane concediate în același timp; [6:  	Statbel. Emploi et chômage (13.6.2024). Chiffres.] 

6.	salută faptul că pachetul coordonat de servicii personalizate a fost elaborat de Belgia în consultare cu beneficiarii vizați, cu reprezentanții acestora și cu partenerii sociali, pentru ca zonele afectate și piața globală a muncii să devină mai sustenabile și mai reziliente în viitor; 
7.	reamintește că serviciile personalizate care vor fi puse la dispoziția lucrătorilor și a persoanelor care desfășoară o activitate independentă constau în acțiunile descrise mai jos: servicii de informare, asistență pentru căutarea unui loc de muncă, orientare profesională și asistență pentru plasarea personalului disponibilizat, instruire, recalificare și formare profesională, precum și sprijin pentru înființarea de întreprinderi, stimulente și alocații; 
8.	reamintește că autoritățile belgiene au obligația de a se asigura că egalitatea dintre femei și bărbați și integrarea perspectivei de gen fac parte integrantă din întreaga perioadă de punere în aplicare și sunt promovate pe parcursul acesteia; 
9.	reamintește că autoritățile belgiene au obligația de a recunoaște originea și de a asigura vizibilitatea finanțării din partea Uniunii, precum și de a evidenția valoarea adăugată pe care o are intervenția pentru Uniune, oferind informații coerente, eficace și specifice unor categorii de public diverse, inclusiv informații specifice pentru beneficiari, autoritățile locale și regionale, partenerii sociali, mass-media și publicul larg; 
10.	salută faptul că, animați de dorința de a pregăti un pachet de măsuri judicioase, adaptate astfel încât să sprijine eforturile lucrătorilor de la Match-Smatch de a se întoarce în câmpul muncii, Serviciul public regional pentru ocuparea forței de muncă și formare profesională din Valonia (Le Forem), sindicatele (FGTB și CSC) și alți parteneri s-au întâlnit în mai multe rânduri în 2024 pentru a înțelege mai bine nevoile de recalificare ale lucrătorilor, că s-a ținut cont și de sfatul consilierilor sociali care i-au însoțit pe lucrători după concediere și că aceste reuniuni au avut ca rezultat un pachet coordonat de măsuri finanțate din FEG, conforme cu articolul 7 alineatul (4) din Regulamentul privind FEG;
11.	salută includerea unui modul privind economia circulară și utilizarea eficientă a resurselor, care a fost elaborat pentru foștii lucrători ai Swissport (EGF/2020/005 BE/Swissport) ca parte a ofertei standard de formare a Serviciului public regional pentru ocuparea forței de muncă și formare profesională (Forem), care va fi cofinanțat de Fondul social european Plus (FSE+); reiterează, în acest context, rolul important pe care Uniunea ar trebui să îl joace în furnizarea calificărilor necesare pentru dubla transformare; sprijină ferm faptul că, în perioada CFM 2021-2027, FEG va continua să dea dovadă de solidaritate cu persoanele afectate și va păstra atenția asupra impactului procesului de restructurare asupra lucrătorilor; solicită ca viitoarele aplicații să maximizeze coerența politicilor;
12.	consideră că Uniunii îi revine responsabilitatea socială de a le oferi acestor lucrători disponibilizați calificările necesare pentru transformarea digitală și verde a industriei și economiei Uniunii, fapt care va afecta, de asemenea, piața muncii; solicită, prin urmare, să se acorde o atenție deosebită învățământului calificat și relevant, inclusiv formării profesionale;
13.	constată că Belgia a început să ofere servicii personalizate beneficiarilor vizați la 1 ianuarie 2024 și că cheltuielile asociate cu măsurile respective vor fi, prin urmare, eligibile pentru o contribuție financiară din partea FEG de la 1 ianuarie 2024, timp de 24 de luni de la data intrării în vigoare a deciziei de finanțare;
14.	observă că Belgia a început să facă cheltuieli administrative pentru execuția FEG la 22 septembrie 2023 și că cheltuielile pentru activitățile de pregătire, gestionare, informare și publicitate, control și raportare vor fi, prin urmare, eligibile pentru o contribuție financiară din FEG de la 22 septembrie 2023, timp de 31 de luni de la data intrării în vigoare a deciziei de finanțare;
15.	subliniază că autoritățile belgiene au confirmat că acțiunile eligibile nu beneficiază de asistență din partea altor fonduri sau instrumente financiare ale Uniunii și că principiile egalității de tratament și nediscriminării vor fi respectate în ceea ce privește accesul la acțiunile propuse și punerea lor în aplicare;
16.	reamintește că asistența din partea FEG nu trebuie să înlocuiască acțiunile care intră în responsabilitatea întreprinderilor în temeiul dreptului intern sau al acordurilor colective, sau orice indemnizație ori drept al lucrătorilor disponibilizați, pentru a se asigura adiționalitatea deplină a asistenței alocate; reamintește că statele membre care solicită sprijin financiar din partea FEG trebuie să se asigure că cerințele prevăzute în dreptul intern și dreptul Uniunii privind concedierile colective au fost respectate și că întreprinderea în cauză a prevăzut dispoziții corespunzătoare pentru lucrătorii săi; 
17.	aprobă decizia anexată la prezenta rezoluție;
18.	încredințează Președintei sarcina de a semna această decizie împreună cu Președintele Consiliului și de a asigura publicarea sa în Jurnalul Oficial al Uniunii Europene;
19.	încredințează Președintei sarcina de a transmite prezenta rezoluție, împreună cu anexa, Consiliului și Comisiei.

DECIZIA PARLAMENTULUI EUROPEAN ȘI A CONSILIULUI
privind mobilizarea Fondului european de ajustare la globalizare pentru lucrătorii disponibilizați în urma unei cereri din partea Belgiei – EGF/2024/001 BE/Match-Smatch

